《正纪用暮春韵见贻复和三章 其三》
宋代·郭印

自得无为理，行藏异世人。片云尘外侣，流水洞中宾。

思虑何劳遣，形神已觉亲。超然阅众甫，陵谷几回新。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。